Tudu alguen ki parce pa missa de 8h00 nes domingo, onti dia 28 de Fevereru, na igreja de Calheta S. Miguel, konta ma foi um grande choque kantu es odja ma sacrário ka staba na si lugar e ninguém ka sabia undi staba.
Alguns horas dipos crianças ki staba ta guarda cabra, es atxa tabernáculo ( sacrário) sagrado na meiu de espinho, pertu de ponte de Calhetona.
Es ato de vandalismo kontisi na note de sábado pa domingo. Igreja de Calheta assaltadu, sacrário destruído e hóstias ki staba consagradu dentru sacrário, spadjadu tudu na txon. Assaltantes leba sacrário pizadu, mas es largal na meiu de spinhu na localidade de Calhetona
Cardeal D. Arlindo ki è bispo de Diocese de Santiago e de Cabo Verde, grabado ku es situason, bai Calheta de tarde, da um missa de descontentamento, devido grande ofensa ki fazedu pa es Igreja.
Na missa primeru palavras de cardeal Arlindo Furtado, foi: ‘Keli è um ato hediondo e sacrílego’.
‘Es danu facada na corason’, mas ‘Cristo ressuscitado dja ka ta xinti na si corpo es dor. Kes ki komete es ato, sim, es, es ta diminui na mas pobre stadu de humanidade. Keli ta sirbi de sinal pa es konverte. “PÉS DA CONTA MA TEN CUZA KI KA TA FAZEDU”, si ki Cardeal papia.
Don Arlindo inda fla ‘diferentemente de anu 90, nu ta spera ma ta fazedu justiça. Impunidades de anus 90 foi um vergonha pa nos autoridades, ki ka deskubri nenhum autor de tantos crimes. Silêncio de anus 90 ka pode ripiti, dado ki hoji nu ten mas e midjor recursos pa faze investigason.”
Cerimónia de missa de descontentamento, komesa ku um procisson desde local undi ki sacrário atxadu ti Igreja Paroquial de Calheta, podu sacrário na lugar undi ki sempre ta staba. Missa kontinuadu na Gimno desportivo..
Igreja dja fitxadu, sexta fera, dia 4, Paróquia ta abri pa es komesa um orason de 24 hora, na âmbito de Anu Santo da Misericórdia.
Fonte http://diocesesantiago.org/
kea_Latn kea_Latn kea_Latn por_Latn por_Latn kea_Latn kea_Latn kea_Latn kea_Latn glg_Latn